Saluton verduloj! La printempo jam alproksimiĝas freneze varme! En Madrido la temperaturoj nunaj atingas 21 gradojn en, teorie, vintra sezono ankoraŭ! Mi kutime ĉiuvespere eliras piedmarŝi kelkajn kilometrojn kaj la korpo petas al mi ion refreŝigan. Tamen, la kutimaj industriaj refreŝigaĵoj estas plenaj de sukero kaj kemiaĵoj kiujn mi volas ĉiel eviti. Kial do, ne fari moĥiton kun, kiel eble plej naturajn ingrediencojn? Mi ne trinkas alkoholon, mi estas ‘radikala’ abstemiulo kaj neniam trinkis moĥiton, kio estas verŝajne unu el la plej konataj trinkaĵoj de Kubo, mia naskiĝlando. Tial do, bona kialo fari ĝin!
#000001
250 ml da gasakvo1 limeokelkaj mentofoliojStevia sukero aŭ Agav-siropo*Glacio
#000002
Unue tranĉu duone la limeon kaj el ĝi tranĉu rondpecon. Poste la ceteron dispecigu en ne tro etajn pecojn. Aldonu ĝin en glaso vitra, travidebla, kun la ment-folioj. Lasu kelkajn (prefere en branĉeto) por fina ornamo.La glacion diserigu. Mi mem metas ĝin en plastan sakon kaj frakasas ĝin kontraŭ la plankon kaj se daŭre ĝi grandas, mi fine batas per io peza. (sovaĝa maniero, jes, mi konscias 🙂 Sed ne lasu ĝin tro fajna)Nun aldonu la glacion al la glaso, ke ĝi kovru ĝin. Sekve la gasakvon kaj la Agav-siropon. Per kulero aŭ simila ilo delikate kirlu de malsupre supren por ke la likvaĵoj miksiĝu.Ornamu per mentbranĉeto surpinte kaj la limea rondpeceto kiel rado ĉe la rando. Kaj ek al trinkado!
Jen trinkaĵo refreŝiga, senalkohola kaj kun malmultaj kalorioj. Tiel do, vi rajtas trinki ĉiom kiom vi volos!
#000003
*Se vi ne trovas stevion aŭ agavsiropon, ankaŭ povus esti kun bruna sukero, nerafinita se eble.
#000004
Farĉitaj melongenoj laŭ armena maniero
#000008
Ĉorizo el gluteno kaj rizo
Burgero el kukurbeto kaj freŝaj herboj
#000010